CELEX: 32017D0009
Language: lv
Date: 2017-01-04 00:00:00
Title: Komisijas Īstenošanas lēmums (ES) 2017/9 (2017. gada 4. janvāris), ar ko konkrētām laboratorijām Marokā un Taivānā atļauj veikt seroloģiskos testus trakumsērgas vakcīnu efektivitātes pārraudzībai attiecībā uz suņiem, kaķiem un mājas seskiem (izziņots ar dokumenta numuru C(2016) 8803) (Dokuments attiecas uz EEZ. )

6.1.2017   
            
            
               LV
            
            
               Eiropas Savienības Oficiālais Vēstnesis
            
            
               L 3/32
            
         KOMISIJAS ĪSTENOŠANAS LĒMUMS (ES) 2017/9
   (2017. gada 4. janvāris),
   ar ko konkrētām laboratorijām Marokā un Taivānā atļauj veikt seroloģiskos testus trakumsērgas vakcīnu efektivitātes pārraudzībai attiecībā uz suņiem, kaķiem un mājas seskiem
   
      
         (izziņots ar dokumenta numuru C(2016) 8803)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 20. marta Lēmumu 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai (1), un jo īpaši tā 3. panta 2. punktu,
   tā kā:
   
               (1)
            
            
               Ar Lēmumu 2000/258/EK aģentūra Agence française de sécurité sanitaire des aliments (AFSSA), kura atrodas Nansī, Francijā, ir izraudzīta par īpašo iestādi, kas atbildīga par tādu kritēriju noteikšanu, kuri vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai. AFSSA tagad ir integrēta Francijas aģentūrā Agence nationale de sécurité sanitaire de l'alimentation, de l'environnement et du travail (ANSES).
            
         
               (2)
            
            
               Lēmums 2000/258/EK cita starpā paredz, ka ANSES uzdevums ir novērtēt trešo valstu laboratorijas, kuras iesniegušas pieteikumu, lai saņemtu apstiprinājumu seroloģisko testu veikšanai ar mērķi pārraudzīt trakumsērgas vakcīnu efektivitāti.
            
         
               (3)
            
            
               Marokas kompetentā iestāde ir iesniegusi pieteikumu, kurā lūdz apstiprināt laboratoriju Service du Contrôle et des Expertises de l'Office National de Sécurité Sanitaire des Produits Alimentaires, kura atrodas Rabatā, savukārt aģentūra ANSES2016. gada 19. oktobrī ir sagatavojusi labvēlīgu novērtējuma ziņojumu par šo laboratoriju un iesniegusi to Komisijai.
            
         
               (4)
            
            
               Taivānas kompetentā iestāde ir iesniegusi pieteikumu, kurā lūdz apstiprināt New Taipei City Dzīvnieku veselības pētniecības institūta Epidemioloģijas pētniecības nodaļas laboratoriju un Bioloģijas nodaļas laboratoriju, savukārt aģentūra ANSES2016. gada 19. oktobrī ir sagatavojusi labvēlīgu novērtējuma ziņojumu par šīm abām laboratorijām un iesniegusi to Komisijai.
            
         
               (5)
            
            
               Tādēļ laboratorijai Service du Contrôle et des Expertises de l'Office National de Sécurité Sanitaire des Produits Alimentaires Rabatā un New Taipei City Dzīvnieku veselības pētniecības institūta Epidemioloģijas pētniecības nodaļas laboratorijai un Bioloģijas nodaļas laboratorijai būtu jāatļauj veikt seroloģiskos testus trakumsērgas vakcīnu efektivitātes pārraudzīšanai attiecībā uz suņiem, kaķiem un mājas seskiem.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Saskaņā ar Lēmuma 2000/258/EK 3. panta 2. punktu seroloģiskos testus, lai pārraudzītu trakumsērgas vakcīnu efektivitāti suņiem, kaķiem un mājas seskiem, ir atļauts veikt šādās laboratorijās:
   
               a)
            
            
               Service du Contrôle et des Expertises de l'Office National de Sécurité Sanitaire des Produits Alimentaires
               
                           Direction de la Pharmacie et des Intrants Vétérinaires
                        
                     
                           Rue Ikhlass,
                        
                     
                           
                              Cité Yacoub El Mansour,
                        
                     
                           BP 4509 Akkari
                        
                     
                           10120 Rabat
                        
                     
                           MOROCCO
                        
                     
         
               b)
            
            
               Animal Health Research Institute
               
                           Biologics Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAIWAN (R.O.C.)
                        
                     
         
               c)
            
            
               Animal Health Research Institute
               
                           Epidemiology Research Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAIWAN (R.O.C.)
                        
                     
         2. pants
   Šo lēmumu piemēro no 2017. gada 1. februāra.
   3. pants
   Šis lēmums ir adresēts dalībvalstīm.
   
      Briselē, 2017. gada 4. janvārī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 79, 30.3.2000., 40. lpp.